Bilanţul atacului de la Crocus City Hall a ajuns la 115 morţi, a anunţat Comitetul de anchetă rus, citat de BBC.
Preşedintele Vladimir Putin a fost informat că 11 persoane au fost reţinute, patru fiind arestate, a transmis şeful Serviciului de Securitate FSB.
Mai mulți bărbaţi îmbrăcați în haine de camuflaj au deschis focul cu arme automate asupra spectatorilor, care se aflau la un concert susținut la Crocus City Hall, de la periferia Moscovei.
Ambasada SUA în Rusia şi-a avertizat cetăţenii în urmă cu două săptămâni că "monitorizează îndeaproape informaţii conform cărora extremiştii au planuri iminente de a viza adunări mari la Moscova, inclusiv concerte".